**Audhild Skoglund** (født 1970) er en norsk folklorist, forsker, skribent og sakprosaforfatter. Hun har særlig jobbet med kontroverser innen religionsfeltet.

Skoglund er cand.philol. i religion og populærkultur fra Universitetet i Oslo (1997). Hovedfagsoppgaven hadde tittelen «Stjernemennesker: moderne folkelig religiøsitet betraktet ut fra forestillingen om reinkarnasjon fra andre planeter».

Hun har vært ansatt som forsker ved Nasjonalt kunnskapssenter om vold og traumatisk stress (NKVTS) lokalisert på Ullevål universitetssykehus. Hun har bakgrunn som redaktør og journalist, og har arbeidet som musikkskribent i musikkavisa *Puls*, journalist i *Dagbladet* og i *Nettavisen*. I mai 2008 begynte hun som redaktør av Universitetsavisa (nettavis) ved NTNU i Trondheim. I tillegg til sine bøker har hun ellers vært aktiv med kronikker, kommentarstoff og nyhetsmeldinger.

Skoglund meldte seg ut av statskirken da hun var 19 år. Flere år senere meldte hun seg inn i Human-Etisk forbund.

Hun har vært bosatt i Narvik, Oslo, Praha og Trondheim. Hun giftet seg i 2020.

Publikasjoner
-------------

I 1999 utgav hun boka «*Jakten på en indre gud*». Den handler om ulike New Age-fenomener i det moderne samfunnet vårt og forsøker å granske også hvorfor stadig færre tror på Gud og tradisjonelle kristne dogmer som himmel og helvete. I boka skriver hun vider at «ved å flytte gudsbildet fra de himmelske sfærer til menneskets indre, blir ikke mennesket lenger offer for Guds luner, men styrer sin skjebne og sitt liv selv - noe som står i kontrast til kristendommens gudsbilde».

Hun er også er en av hovedforfatterne av den norske rapporten «*Religiøse grupper og bruddprosesser*», også kalt *Sektrapporten*, fra 2008, bestilt av Barne-, likestillings- og inkluderingsdepartementet, og utarbeidet av Nasjonalt kunnskapssenter om vold og traumatisk stress (NKVTS). Hun vurderte imidlertid å trekke sitt navn fra rapporten, som hun mener ble betydelig omskrevet av andre, og at den gjenspeiler mye av de norske fordommene mot religiøst mangfold. Hun mener dette var et bevis på "bestilt forskning", og at premissene allerede var lagt før arbeidet kom i gang ("sekt=overgriper, sektmedlem=traumatisert offer. Det vi skulle finne var hjelpetiltak").

I 2011 lanserte hun boka *Sekter* på Humanist forlag. Her gjennomgår hun forskjellige religiøse bevegelser, også de mest ytterliggående sektene som har resulterte i menneskelige tragedier. Hun gjennomgår også forskjellige lands "sektrapporter" og viser til den utvikingen av disse rapportene som har funnet sted (første- og andregenerasjonsrapporter).

I 2013 utgav hun *Sinte hvite menn* på Humanist forlag. Her forsøker hun å gå nærmere inn på historien, ideologien og psykologien til kjente og mindre kjente soloterrorister slik som Timothy McVeigh, John Ausonius (Lasermannen), Peter Mangs, Ted Kaczynski og Anders Behring Breivik. Hun forsøker å finne det som skiller en voldelig terrorist fra en alminnelig ekstremist.

Hun har også skrevet en rekke artikler for Human-Etisk Forbunds.

Referanser
----------

1. 1 2 3   Humanist forlag, www.humanistforlag.no, besøkt 27. juni 2021, «Audhild Skoglund, født 26. november 1970 i Narvik, er folklorist, språkarbeider og frilansskribent.»[Hentet fra Wikidata]
2. ↑  «Skoglund, Audhild - Humanist forlag AS». *www.humanistforlag.no* **(norsk)**. Besøkt 16. oktober 2020.
3. ↑  «Hovedfagsoppgave 1997». *bibsys-almaprimo.hosted.exlibrisgroup.com* **(engelsk)**. 1997. Besøkt 17. oktober 2020.
4. ↑  «Skoglund ny UA-redaktør». Arkivert fra originalen 6. september 2005.
5. ↑  «Audhild Skoglund - Stavanger Aftenblad». *www.aftenbladet.no*. Besøkt 17. oktober 2020.
6. 1 2  Skoglund, Audhild (2019). «Den lange veien til Human-Etisk Forbund». *Fri tanke - nettavis for livssyn og livssynspolitikk* **(norsk)**. Besøkt 16. oktober 2020.
7. 1 2  «Min flukt til Norge». *www.aftenbladet.no*. 2020. Besøkt 17. oktober 2020.
8. ↑  «Jakten på en indre Gud - New Age som religionsform og samfunnsstrømning av Audhild Skoglund». *bokelskere.no*. Besøkt 17. oktober 2020.
9. ↑  «Religiøse grupper og bruddprosesser (rapport)» (PDF). Nasjonalt kunnskapssenter. 2008. Besøkt 16. oktober 2020.
10. ↑  Gran, Even (2008). «Slakter egen sektrapport». *Fri tanke - nettavis for livssyn og livssynspolitikk* **(norsk)**. Besøkt 18. oktober 2020.
11. ↑  «Humanist | Den store sektfaren». *arkiv.humanist.no*. 2010. Arkivert fra originalen 2. januar 2015. Besøkt 18. oktober 2020.
12. ↑  «Sekter av Audhild Skoglund». *bokelskere.no*. Besøkt 16. oktober 2020.
13. ↑  «Sinte hvite menn - de ensomme ulvenes terror av Audhild Skoglund». *bokelskere.no*. Besøkt 16. oktober 2020.

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC
 |